Mazimuriyaa.
87.
K'oraaha naanatuwaa mazamuriyaa Med'inaa Godaa katamay geeshsha deriyaan kees'etteedda. 
Med'inaa Goday S'iyoone penggetuwaa, Yaak'oobi de'iyaa sa'aa ubbaappe aatsiide dosee. 
Hanee S'oossaa katamatee, ne diraw bonchchetteeddabay, hawaadan yaagi odettee: 
«Taana eriyaa kawutetsatuwaa gidoppe, Gibs'enne Baabloone gatsa mazggobana; Piliss's'eeme, S'iiroosenne Toop'p'iyaa asay, yaan yeletteeddino.» 
S'oossay, «Kawutetsaa ubbay S'iyoonen yeletteeddawaa» yaagana. Ubbaappe D'ok'k'iyaa S'oossay izo minisana. 
Med'inaa Goday asaa s'aafiyaa mazggobiyaan, «Hawe S'iyoonen Yeletteeddawaa» yaagiide s'aafana. 
Unttunttu yes's'iide duriidde, «Nu anjjuu ubbay S'iyooneppe pulttee» yaagana. 
